หั่นศก.โต1.5%หวั่นโควิดลากยาว6เดือน
หวั่นโควิดระบาดลากยาว 6 เดือน หั่นจีดีพีไทยเหลือ 1.5% เม็ดเงินเศรษฐกิจวูบ 4 แสนล้านบาท
22 เม.ย. 2564

Krungthai COMPASS คาดเศรษฐกิจปีนี้โต 1.5-3.0% ท่ามกลางความเสี่ยงจาก COVID-19 ระลอกใหม่
ทั้งนี้ ไทยเผชิญการแพร่ระบาด COVID-19 ระลอกใหม่เดือน เม.ย. 2021 ซึ่งอาจใช้ระยะเวลาอย่างน้อย 3 เดือน กว่าสถานการณ์การระบาดรอบนี้จะทยอยคลี่คลาย แต่ก็มีความเสี่ยงที่จะเกิดการระบาดซ้ำ (Double-dip) และอาจกระทบเศรษฐกิจลากยาวถึง 6 เดือนดังเช่นที่เกิดในอังกฤษ
Krungthai COMPASS ประเมินรายได้จากการท่องเที่ยวในประเทศหายไปราว 9.0-18.1 หมื่นล้านบาท นอกเหนือจากนี้ ยังกระทบอุปสงค์ในประเทศที่อาจขาดหายไปถึง 9.1-18.5 หมื่นล้านบาท รวมเป็นเม็ดเงินที่หายไปประมาณ 40 หมื่นล้านบาท หรือ 4 แสนล้านบาท
สำหรับการประมาณการการขยายตัวของ GDP สำหรับปี 2021 ลดลงเหลือ 1.5%-3.0% ขึ้นอยู่กับ 3 ปัจจัยหลัก ได้แก่
(1) ความสามารถในการจัดการโรคระบาดกลายพันธุ์ได้อย่างมีประสิทธิภาพ
(2) แจกกระจายวัคซีนได้ตามแผน
(3) รัฐอัดฉีดเม็ดเงินพยุงเศรษฐกิจอีกกว่า 2 แสนล้านบาท แต่หากปัจจัยใดปัจจัยหนึ่งไม่เกิดขึ้น เศรษฐกิจไทยมีความเสี่ยงที่จะขยายตัวได้น้อยกว่าที่ประมาณการได้